Държавен вестник, бр. 17, 2007 г., стр. 3

Б Р О Й  17
Д Ъ Р Ж А В Е Н   В Е С Т Н И К
С Т Р .  3
Чл. 9. (1) Предлагащите сдружения подават
промоционалните програми в МЗГ.
(2) Промоционалните програми се подават
лично, чрез пълномощник или с препоръчано
писмо с обратна разписка. Програмите се счи-
тат за подадени в деня, в който са получили
входящ номер, когато са подадени лично или
чрез куриер, или в деня на пощенското клеймо,
когато са изпратени по пощата.
(3) Промоционални програми по чл. 2 се
подават в срок 31 март, а промоционалните
програми по чл. 3—в срок 30 ноември. Подаде-
ните след срока програми не се приемат, а по-
лучените по пощата се връщат.
Г л а в а  т р е т а
ПРЕДВАРИТЕЛЕН ИЗБОР НА ПРОМОЦИ-
ОНАЛНИ ПРОГРАМИ
Чл. 10. (1) Министърът на земеделието и
горите е компетентен национален орган за из-
бор на промоционални програми по смисъла на
Регламент № 1346/2005 и Регламент № 1071/2005.
(2) Към министъра на земеделието и горите
се създава постоянна консултативна комисия
за избор на промоционални програми.
(3) В комисията по ал. 1 участват: предста-
вители на Министерството на икономиката и
енергетиката—определени от министъра на
икономиката и енергетиката, представители на
Министерството на здравеопазването—опреде-
лени от министъра на здравеопазването, пред-
ставители на Разплащателната агенция—опре-
делени от изпълнителния директор, и предста-
вители на Министерството на земеделието и
горите. Съставът на комисията се определя със
заповед на министъра на земеделието и горите.
(4) Министърът на земеделието и горите
издава правилник за работата на комисията по
ал. 2. С правилника се урежда редът за свиква-
не и провеждане на заседанията на комисията
и за вземане на решения.
(5) Представителите на Министерството на
здравеопазването в постоянната консултатив-
на комисия представят становищата на Минис-
терството на здравеопазването по чл. 5, ал. 3 и
чл. 23, ал. 2.
Чл. 11. (1) Министерството на земеделието
и горите организира и подпомага дейността на
постоянна консултативна комисия.
(2) Определени длъжностни лица от МЗГ
извършват проверка за пълнотата на подаде-
ните документи. Когато се установят непъл-
ноти в подадените документи, МЗГ дава указа-
ния за отстраняването им. Когато непълноти-
те не се отстранят в 10-дневен срок от получа-
ване на указанията, обработката на докумен-
тите се прекратява.
(3) Министерството на земеделието и гори-
те подготвя доклад и контролен лист за всяка
промоционална програма.
(4) Докладът съдържа кратко описание на
програмата, включващо следните елементи:
1. наименование на програмата;
2. предлагащото я сдружение;
3. изпълнителната организация, когато вече
е избрана по реда на чл. 16;
4. продукт, за който програмата се отнася;
5. продължителност на програмата;
6. държава или държави, в които ще се из-
пълняват мерките, включени в програмата;
7. обща сума на разходите и източници за
тяхното финансиране;
8. цели на програмата;
9. целеви групи, към които е насочена прог-
рамата;
10. мерки, включени в програмата.
(5) Контролният лист съгласно приложение
№ 1 отразява документалната проверка на кри-
териите, на които трябва да отговаря предлага-
щото сдружение и промоционалната програма.
Чл. 12. (1) В срок 1 юни, съответно 15 януа-
ри, постоянната консултативна комисия опре-
деля промоционалните програми по чл. 2 и 3,
които да бъдат предложени на Европейската
комисия въз основа на проверка на документа-
цията на предложените програми и на данните
от докладите и контролните листове по чл. 11.
(2) Постоянната консултативна комисия
оценява предложените промоционални програ-
ми съгласно следните критерии:
1. съответствието на програмата с продук-
тите, с държавите или с областите по чл. 4, ал. 1
и с насоките за промоция на вътрешния пазар
по чл. 4, ал. 2;
2. целесъобразност на програмата:
а) значение на програмата с оглед на ситуа-
цията на пазара на съответния сектор;
б) значение на програмата за целевите групи;
3. качество и ефективност на програмата:
а) съответствие между целите на програма-
та и предложените мерки;
б) обхват на предложените мерки по отно-
шение на: времева продължителност, честота
на провеждане, ниво на целевите групи (евро-
пейско, национално, регионално);
в) качество на въздействие на програмата
върху целевите групи;
4. рентабилност на програмата—съотноше-
ние между предвидените разходи и очакваните
резултати;
5. изпълнение на програмата:
а) финансова стабилност на предлагащото
сдружение;
б) избрана прилагаща програмата организа-
ция и/или организации.
(3) Постоянната консултативна комисия
отхвърля предложената промоционална прог-
рама, когато:
1. предлагащото сдружение не отговаря на
изискването за представителност;